Dohodowne wiki na mnohich městnach z kulturnymi poskitkami
Njebjelčicy (HS/SN). Runja zašłym lětam mějachu čłonojo Njebjelčanskeho domizniskeho towarstwa tež lětsa režiju za adwentne wiki we wsy. Za přihoty dźakowachu so jim wjesnjenjo z bohatym wopytom. Tež njepřestajny dešć ludźi wčera njewottraša; sej na parkowanišćo na nawsy dóńć. Tam dožiwichu program pěstowarskich dźěći. Mjez připosłucharjemi bě tež někotryžkuli wopytowar z Kamjenca. Mali akterojo wšak čakachu hižo njesćerpnje na rumpodicha, kiž tež woprawdźe přijědźe. Jemu přeradźichu swoje přeća a dóstachu za to darik. Nimo horceho wina a praženych kołbaskow poskićachu w Njebjelčicach tež někotryžkuli samozhotowjeny hodowny darik.
ces_Latn szl_Latn